**APSTIPRINĀTS**

ar Limbažu novada domes

23.03.2023. sēdes lēmumu Nr.177

(protokols Nr.4, 19.)

**Konkursa**

**„Atbalsts komercdarbības uzsākšanai Limbažu novadā 2023.gadā”** **nolikums**

**I. Vispārīgie jautājumi**

1. Nolikums nosaka kārtību, kādā Limbažu novada iedzīvotāji var piedalīties konkursā **„Atbalsts komercdarbības uzsākšanai Limbažu novadā 2023.gadā”** (turpmāk – Konkurss).
2. Konkursu rīko Limbažu novada pašvaldība (turpmāk – Pašvaldība).
3. Konkursa rīkotāja pilnvarotās kontaktpersonas ir Limbažu novada pašvaldības aģentūra „LAUTA” (turpmāk – Aģentūra) uzņēmējdarbības konsultanti struktūrvienībās:
	1. Alojā - Alojas uzņēmējdarbības atbalsta centrs “Sala”;
	2. Limbažos - Limbažu uzņēmējdarbības un sociālās uzņēmējdarbības attīstības centrs;
	3. Salacgrīvā – Salacgrīvas uzņēmējdarbības atbalsta centrs “Bāka”.
4. Konkursa mērķis – veicināt jaunu komersantu veidošanos Limbažu novadā.
5. Konkursa uzvarētāji iegūst tiesības noslēgt līgumu ar Pašvaldību - par finansējuma saņemšanu komersantu izveidošanai un komercdarbības uzsākšanai (turpmāk – Līgums).
6. Konkursa īstenošanai finansējums ir no Limbažu novada pašvaldības kārtējā gada budžetā paredzētais finansējuma apmērs šim mērķim.
7. Konkursa pieteikumu iesniegšanas periods tiek noteikts no 2023. gada 1. aprīļa līdz 30. septembrim ar pieteikumu izvērtēšanu 1 reizi ceturksnī.

**II. Konkursa izsludināšana**

1. Konkursa rīkotājs paziņojumu par konkursa sākšanu publicē Pašvaldības mājaslapā www.limbazunovads.lv, Pašvaldības informatīvajā izdevumā „Limbažu Novada Ziņas”, Aģentūras mājaslapā www.lauta.lv un sociālo tīklu vietnēs.
2. Paziņojumā tiek norādīta šāda informācija:
	1. konkursa rīkotājs;
	2. konkursa nosaukums;
	3. konkursa pieteikumu iesniegšanas vieta;
	4. konkursa pieteikumu iesniegšanas termiņš;
	5. kontaktinformācija.
3. Ar konkursa nolikumu var iepazīties:
	1. mājaslapā www.limbazunovads.lv;
	2. mājaslapā www.lauta.lv;
	3. Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros.
4. Konkursa pieteikuma sagatavošanas laikā Aģentūra rīko seminārus par konkursa nosacījumiem un ir iespējams saņemt konsultācijas.
5. Jautājumu, uz kuriem par konkursa pieteikuma sagatavošanu, atbildes vēlas saņemt rakstiski, var sūtīt ne vēlāk kā 10 (desmit) darba dienas pirms konkursa pieteikumu iesniegšanas termiņa beigām uz paziņojumā norādītajām e-pasta adresēm.

**III. Pretendentam noteiktās prasības**

1. Konkursa pieteikumu var iesniegt fiziska persona (turpmāk – pretendents), kura apņemas nodibināt un reģistrēt komercreģistrā komersantu un uzsākt komercdarbību Limbažu novadā, ja tiks pieņemts lēmums par pašvaldības finansējuma piešķiršanu
2. Pretendents uz projekta pieteikuma iesniegšanas brīdi nav bijis īpašnieks vai līdzīpašnieks jau esošam uzņēmumam kādā no uzskaitītajām uzņēmējdarbības formām – akciju sabiedrība, sabiedrība ar ierobežotu atbildību, pilnsabiedrība, komandītsabiedrība, kooperatīvā sabiedrība, individuālais (ģimenes) uzņēmums, zemnieka vai zvejnieka saimniecība, individuālais komersants. Pretendents var būt persona, kuras reģistrētas Valsts ieņēmuma dienestā kā pašnodarbināta persona.

**IV.** **Atbalstāmās un neatbalstāmās izmaksas**

1. Vienam konkursa uzvarētājam pašvaldības piešķirtā atbalsta summa nepārsniedz **5000,00** EUR (pieci tūkstoši eiro). Finansējumu šajā nolikumā atbalstāmo darbību ietvaros piešķir kā komercdarbības atbalstu (*de minimis*), piemērojot abus no zemāk uzskaitītajiem normatīvajiem aktiem - Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.1407/2013), kā arī saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
2. Par konkursā iesniegtā komercdarbības projekta atbalstāmām tiek noteiktas pretendenta izmaksas, kas tieši saistītas ar komercdarbības izveidi, sākotnējiem ieguldījumiem komercdarbības pamatlīdzekļos, kā arī nemateriāliem ieguldījumiem, projekta tāmes izmaksām:
	1. specifiskas tehnikas un/vai iekārtas iegādi;
	2. ārpakalpojumu izdevumiem:
		1. grāmatvedības;
		2. jurista;
		3. komersanta reģistrācijas izmaksas;
	3. interneta mājaslapas izstrādi - mājas lapas izstrāde pamatā vērsta uz Latvijas iekšējo tirgu;
	4. licenču iegādi;
	5. specifiska rakstura datorprogrammu iegādi;
	6. specifiska rakstura darba spēka apmācību;
	7. preču zīmes reģistrāciju;
	8. telpu remontu izmaksas, ja ir telpu nomas līgums;
	9. patentu reģistrāciju Latvijas Republikas Patentu valdē;
	10. citām pamatotām vajadzībām (lēmumu par pamatotību pieņem konkursa vērtēšanas komisija balsojot).
3. Par konkursā iesniegtā komercdarbības projekta neatbalstāmām izmaksām tiek noteiktas:
	1. izmaksas, kas pretendentam radušās pirms Līguma noslēgšanas;
	2. konkursa pieteikuma sagatavošanas izmaksas;
	3. darba alga;
	4. visas citas izmaksas, izņemot tās, kas iekļautas šī nolikuma 17. punktā.
4. Finansējumu nepiešķir un noraida pretendenta konkursa pieteikumu, ja no konkursa pieteikuma izriet, ka iegādājamās vienības paredzēts izmantot personīgiem nolūkiem un vajadzībām.
5. Finansējums netiek piešķirts Pretendentam, saskaņā ar šī nolikuma 59. punktu, kā arī Pretendentam, kas savu darbību plāno veikt:
	1. alkoholisko dzērienu ražošanas un tirdzniecības nozarē;
	2. tabakas izstrādājumu ražošanas un tirdzniecības nozarē;
	3. azartspēļu vai derību nozarē;
	4. ar intīma rakstura izklaidi saistītā nozarē;
	5. ar finanšu un apdrošināšanas pakalpojumiem saistītā nozarē;
	6. nozarē, kas saistīta ar vienu vai vairākām šādām preču grupām: šaujamieroči, munīcija; radioaktīvas vielas; ķīmiskas vielas; dzelzs un tērauda ražojumi; atkritumi; mēslošanas līdzekļi, kuriem piemēro muitas procedūru, zāles; narkotisko vielu prekursori; nāves soda izpilde, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai paredzētās preces; kultūras priekšmeti, kuru izvešanai no Kopienas muitas teritorijas ir nepieciešama izvešanas atļauja; savvaļas dzīvnieku sugu kažokādas; kaķu un suņu kažokādas.

**V.** **Konkursa pieteikuma iesniegšana**

1. Viens pretendents var iesniegt 1 (vienu)  konkursa pieteikumu komercdarbības uzsākšanai Limbažu novadā.
2. Konkursa pieteikuma iesniegšanas veidi:
	1. cauršūts (caurauklots) konkursa pieteikums ievietojams aizlīmētā aploksnē ar norādi „Pieteikums konkursam „Atbalsts komercdarbības uzsākšanai Limbažu novadā 2023.gadā” un personīgi iesniedzams Limbažu novada pašvaldības Limbažu administrācijas Klientu apkalpošanas centrā, Rīgas ielā 16, Limbažos vai Salacgrīvas apvienības pārvaldē, kas atrodas Salacgrīvā, Smilšu ielā 9, vai Alojas apvienības pārvaldē Alojā, Jūras ielā 13, iesūtot papildus konkursa pieteikumu elektroniskā formā uz e-pasta adresi: pasts@limbazunovads.lv. Uz aploksnes jānorāda informācija par iesniedzēju un kontaktadrese;
	2. konkursa pieteikumu nosūtot pa pastu Limbažu novada pašvaldībai, Rīgas ielā 16, Limbažos, Limbažu novadā, LV-4001, ar norādi „Pieteikums konkursam „Atbalsts komercdarbības uzsākšanai Limbažu novadā 2023.gadā”, iesūtot papildus konkursa pieteikumu elektroniskā formā elektronisko versiju uz e-pasta adresi: pasts@limbazunovads.lv;
	3. konkursa pieteikumu, parakstītu ar drošu elektronisko parakstu, nosūtot uz pasts@limbazunovads.lv ar norādi „Pieteikums konkursam „Atbalsts komercdarbības uzsākšanai Limbažu novadā 2023.gadā”.
3. Konkursa pieteikumam ir šādas sastāvdaļas:
	1. aizpildīta konkursa pieteikuma veidlapa (pielikums Nr.1);
	2. aizpildītas komercdarbības projekta apraksta finanšu prognožu lapas un naudas plūsma 3 (trīs) periodiem *Microsoft Excel* faila formātā (vizuālo noformējumu skatīt pielikumā Nr.1);
	3. esošā/plānotā komersanta kompetences un pretendenta dzīves un darba apraksts- CV;
	4. aizpildīta de minimis atbalsta veidlapas izdruka vai norādīta sistēmā izveidotās un apstiprinātās veidlapas identifikācijas numuru. Veidlapa aizpildāma saskaņā ar Ministru kabineta 2018.gada 21.novembra noteikumiem Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” (turpmāk - MK noteikumiem Nr.715);
	5. nodomu protokols par lietošanas tiesību piešķiršanu komercdarbības projekta īstenošanas vietai vai īpašuma tiesību apliecinoši dokumenti par komercdarbības projekta īstenošanas vietu;
	6. Pretendents var pievienot fotogrāfijas, skices u.c. vizuālo materiālu, kas pretendenta ieskatā ir nepieciešams komercdarbības (biznesa) idejas un projekta pamatošanai.
4. Konkursa pieteikuma veidlapa un tai pievienojamie dokumenti jāsagatavo datorrakstā, valsts valodā.
5. Iesniegtie pieteikumi pretendentiem netiek izsniegti atpakaļ (neattiecas uz fiziskiem preču paraugiem, ja tādi pievienoti).
6. Pieteikumi, kas tiks saņemti pēc konkursa beigu termiņa, netiks izskatīti, un neatvērtā veidā tiks nosūtīts atpakaļ Pretendentam.

**VI.** **Konkursa pieteikumu vērtēšana un rezultātu pasludināšana**

1. Aģentūra veic konkursa pieteikumu apkopošanu, to atbilstības pārbaudi konkursa nolikumam un sagatavo kopsavilkumu par saņemtajiem pieteikumiem, ko iesniedz konkursa vērtēšanas komisijai.
2. Konkursa pieteikumus vērtē Limbažu novada domes apstiprināta konkursa vērtēšanas komisija **6 (sešu)** cilvēku sastāvā.
3. Konkursa vērtēšanas komisijas locekļi pirms iesniegto pieteikumu atvēršanas paraksta apliecinājumu par datu neizpaušanu trešajām personām un neieinteresētību kāda konkrēta Granta pretendenta izvēlē (Pielikums nr.3).
4. Konkursa vērtēšanas komisija, klātienē vai attālināti, izmantojot digitālās tiešsaistes platformas, iepazinusies ar aizritējušā ceturksnī iesniegtajiem konkursa pieteikumiem tiekas nākošā ceturkšņa otrās nedēļas trešdienā un izvērtē tālākai dalībai izvirzīto pretendentu komercdarbības (biznesa) idejas un projekta prezentācijas un atbildes uz konkursa vērtēšanas komisijas uzdotajiem jautājumiem.
5. Konkursa vērtēšanas komisijai ir tiesības apmeklēt konkursa pretendentu viņa norādītājā komercdarbības uzsākšanas vietā, lai novērtētu reālos apstākļus un situāciju.
6. Konkursa vērtēšanas komisijai ir tiesības konkursa pretendentu uzklausīt attālināti, izmantojot digitālās tiešsaistes platformas.
7. Vērtēšanas komisija pieņem pozitīvu lēmumu, ja visi vērtēšanas komisijas locekļi vienbalsīgi balso par atbalstu pretendenta iesniegtajam projektam.
8. Ja vērtēšanas komisija pretendenta iesniegto projektu neatbalsta, tad vērtēšanas komisija mutiski vai, pēc pretendenta lūguma, rakstiski norāda uz trūkumiem projektā.
9. Konkursa vērtēšanas komisija lēmumu par konkursa rezultātiem pieņem ne vēlāk kā 10 (desmit) dienu laikā pēc aizgājušā ceturkšņa beigām un 10 (desmit) darba dienu laikā pēc vērtēšanas komisijas sēdes nosūta informāciju par pieņemtajiem lēmumiem uz pieteikumos norādītājiem e-pastiem.
10. Konkursa vērtēšanas komisijas lēmumu apstiprina ar Limbažu novada domes sēdes lēmumu.
11. Limbažu novada domes sēdes lēmums par konkursa rezultātiem tiek publicēts pašvaldības mājaslapā www.limbazunovads.lv, pašvaldības informatīvajā izdevumā „Limbažu Novada Ziņas” un var tikt publicēts arī laikrakstā „Auseklis”.
12. Pēc Limbažu novada domes sēdes lēmums par konkursa rezultātiem, konkursa uzvarētāji tiek uzaicināti slēgt Līgumu.
13. Konkursa rīkotājam ir tiesības pirms Līguma ar pašvaldību noslēgšanas:
	1. pieprasīt no konkursa uzvarētāja papildu informāciju;
	2. pārcelt konkursa pieteikuma norādītās plānotās izmaksu pozīcijas starp atbalstāmajām un neatbalstāmajām izmaksām;
	3. ieteikt pretendentam apmeklēt Siguldas vai Valmieras biznesa inkubatora pirmsinkubācijas bezmaksas biznesa apmācības, Valsts finanšu instrumentu “ALTUM”.

**VII. Vērtēšanas kritēriji**

1. Pretendentu konkursa pieteikumu vērtēšana notiek pēc vērtēšanas kritērijiem (Pielikums nr.4), kuri sadalās šādi:
	1. komercdarbības plāna idejas oriģinalitātes novērtējums;
	2. komercdarbības plāna novērtējums;
	3. pašieguldījums projekta īstenošanā;
	4. produkts/ pakalpojums (izaugsmes iespēja, cenu politika, tehnoloģiskie risinājumi, novitāte, dzīvotspēja, radīta jauna darba vieta);
	5. plānotais finanšu stāvoklis (ieņēmumu ticamība, izmaksu sabalansētība un nepieciešamība);
	6. papildus piesaistītais finansējums projekta īstenošanai, obligātā prasība ne mazāk kā 10 procenti no pašvaldības atbalsta finansējuma kopsummas;
	7. idejas atbilstība sociālās uzņēmējdarbības kritērijiem-  t.i., piedāvā risinājumu dažādām sociālām problēmām. Piemēram, sociālās atstumtības riskam pakļauto iedzīvotāju grupu nodarbinātībai, sociālo pakalpojumu sniegšanai, iekļaujošas pilsoniskas sabiedrības veidošanai, izglītības veicināšanai, atbalstam zinātnei, vides aizsardzībai un saglabāšanai, dzīvnieku aizsardzībai, kultūras daudzveidības nodrošināšanai;
	8. komercdarbību uzsāk pretendents vecumā no 18-30 gadiem.

**VIII.** **Konkursa pretendenta tiesības un pienākumi**

1. Konkursa pretendents ir tiesīgs atsaukt iesniegto konkursa pieteikumu pirms Pieteikuma iesniegšanas termiņa beigām.
2. Konkursa pretendents ir atbildīgs par konkursa pieteikumā ietvertās informācijas patiesumu.
3. Konkursa pretendentam ir pienākums ievērot šo konkursa nolikumu. Konkursa pretendentam komercdarbības projekta īstenošana jāuzsāk viena mēneša laikā pēc paziņojuma saņemšanas par konkursa uzvarētāju, reģistrējoties komercreģistrā.
4. Konkursa pretendents piedaloties konkursā, saskaņā ar Fizisko personu datu apstrādes likumu, dod piekrišanu savu personas datu apstrādei un, ka viņa personas dati var tikt izmantoti publicitātei saistībā ar konkursa norisi pašvaldības informatīvajā izdevumā „Limbažu Novada Ziņas”, pašvaldības mājaslapā un pašvaldības veidotajos profilos sociālajos tīklos un citos masu informācijas līdzekļos.
5. Finansējuma apguves laiks ir ne ilgāks par 12 (divpadsmit) mēnešiem pēc Līguma noslēgšanas. Gadījumā, ja objektīvu iemeslu dēļ projektu neizdevās realizēt viena gada laikā, ar vērtēšanas komisijas lēmumu realizācijas laiku var pagarināt līdz 12 (divpadsmit) mēnešiem. Termiņa pagarinājumu finansējuma saņēmējs pieprasa vēršoties Pašvaldībā ar rakstisku iesniegumu.
6. Komercdarbība veicama konkursa pieteikumā norādītajā adresē. Par izmaiņām komercdarbības īstenošanas vietā nekavējoši, bet ne vēlāk kā 5 (piecu) darba dienu laikā, rakstiski jāinformē Pašvaldība.

**IX.** **Finansējuma piešķiršanas kārtība**

1. Konkursa uzvarētājam pašvaldības finansiālā atbalsta lielums tiek noteikts pamatojoties uz konkursa pieteikumā iekļauto informāciju.
2. Finansējuma izmaksa notiek divās daļās:
	1. 60 procentu apmērā no piešķirtā finansējuma kā avansa maksājums – pēc uzņēmuma reģistrēšanas komercreģistrā, Līguma parakstīšanas;
	2. 40 procentu apmērā no piešķirtā finansējuma – pēc konkursa uzvarētāja atskaites iesniegšanas par avansa summas izlietojumu.
3. Konkursa uzvarētājs naudas saņemšanai norāda savu (komersanta) bankas norēķinu kontu.
4. Konkursa rīkotājs patur tiesības samazināt izmaksājamo naudas summu, ja:
	1. finansējuma saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;
	2. finansējuma saņēmējs ir izlietojis mazāku finanšu līdzekļu apjomu par to, kāds norādīts Līgumā;
	3. avansā saņemtais finansējums nav izlietots atbilstoši projektā plānotajām izmaksu pozīcijām.
5. Konkursa rīkotājs patur tiesības neizmaksāt naudu, ja konkursa uzvarētājs:
	1. līdz noteiktā termiņa beigām nav iesniedzis visus prasītos dokumentus;
	2. līdz noteiktā termiņa beigām nav noslēdzis Līgumu.
6. Konkursa rīkotājs patur tiesības likt atmaksāt izmaksāto finansiālā atbalsta summu, ja finansējuma saņēmējs:
	1. nav iesniedzis izdevumus apliecinošos dokumentus atbilstoši Līgumam;
	2. tam piešķirto finansējumu bez iepriekšējas saskaņošanas izlietojis citu mērķu sasniegšanai kā norādīts Līgumā;
	3. piešķirto finansējumu izlietojis personīgā labuma gūšanai, nevis komercdarbības uzsākšanai;
	4. Līguma darbības laikā nav īstenojis konkursa pieteikumā minētās aktivitātes;
	5. 12 (divpadsmit) mēnešu laikā no Līguma noslēgšanas nav īstenojis Konkursa pieteikumā norādīto projektu;
	6. pārkāpis vai nav izpildījis citus līguma nosacījumus un pēc rakstiska brīdinājuma saņemšanas, nav novērsis minētos pārkāpumus.
7. Iestājoties kādam no 52.punktā minētajiem gadījumiem, 20 (divdesmit) darba dienu laikā pēc Pašvaldības pieprasījuma vēstules saņemšanas, finansējuma saņēmējs atmaksā saņemto finansējumu Pašvaldības norādītajā kontā
8. Ja ir pārkāptas šajā nolikumā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, atbalsta saņēmējam ir pienākums atmaksāt Pašvaldībai visu projekta ietvaros saņemto komercdarbības atbalstu kopā ar procentiem

no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

**X.** **Kontroles mehānisms**

1. Konkursa rīkotājs patur tiesības Līguma darbības laikā veikt pārbaudes finansējuma saņēmēja darbības vietā, lai pārliecinātos par:
	1. iegādāto materiālo vērtību atrašanos komercdarbības vietā;
	2. komercdarbības norisi.
2. Finansējuma saņēmējs, saskaņā ar Līgumu, iesniedz Pašvaldībai attaisnojuma dokumentu kopijas, kas apliecina piešķirto finanšu līdzekļu izlietojumu plānotajiem mērķiem un iesniegtajai plānoto izmaksu tāmei.
3. Konkursa uzvarētājs kā komercdarbības veicējs tiek uzraudzīts un tam komercdarbība sekmīgi jānodrošina vismaz 3 (trīs) gadus no Līguma noslēgšanas brīža, saglabājot juridisko adresi Limbažu novada teritorijā. Šajā laikā finansējuma saņēmējam ir jānodrošina iegādāto pamatlīdzekļu un nemateriālo ieguldījumu finansējuma saņēmēja īpašumā un atrašanās projekta īstenošanas vietā.
4. Finansējuma saņēmējs uzraudzības periodā, ne retāk kā reizi gadā līdz 1.jūlijam, iesniedz Pašvaldībai apstiprinātu gada pārskata kopiju vai gada ienākumu deklarācijas kopiju.
5. Atbilstoši regulas Nr.1407/2013 6.panta 4.punktam, finansējuma saņēmējs datus par saņemto atbalstu glabā 10 (desmit) gadus no tā piešķiršanas dienas, bet Pašvaldība – 10 (desmit) gadus no pēdējā atbalsta piešķiršanas dienas šī Nolikuma ietvaros.

**XI*. De minimis* normu piemērošana**

1. Pašvaldība finansējumu piešķir, ievērojot Komisijas regulas Nr. 1407/2013 1. panta 1. punktā minētos nozaru un darbības ierobežojumus. Ja komersants darbojas gan nozarēs, kas norādītas minētajos Komisijas regulas punktos, gan vienā vai vairākās nozarēs vai citās darbības jomās, uz kurām attiecas šīs regulas darbības jomas, atbalstam, ko piešķir pēdējām minētajām nozarēm vai darbības jomām, šo regulu piemēro ar nosacījumu, ka, pielietojot darbības vai izmaksu nošķiršanu, tiek nodrošināts, ka darbības nozarēs, kuras ir izslēgtas no šo regulu darbības jomas, negūst labumu no *de minimis* atbalsta, ko piešķir saskaņā ar šīm regulām.
2. “Viens vienots uzņēmums” Komisijas regulas Nr. 1407/2013 nolūkā ietver visus uzņēmumus, kuru starpā pastāv vismaz vienas no šādām attiecībām:
	1. vienam uzņēmumam ir akcionāru vai dalībnieku balsstiesību vairākums citā uzņēmumā;
	2. vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;
	3. vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;
	4. viens uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma akcionāriem vai dalībniekiem;
	5. Uzņēmumi, kuriem kādas no 60.1. līdz 60.4. apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.
3. Pirms *de minimis* atbalsta piešķiršanas Pašvaldība pārbauda, vai atbalsta saņēmējam atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr.1407/2013 3. panta 2. punktā noteikto maksimālo *de minimis* atbalsta apmēru. Izvērtējot finanšu atbalsta apmēru, jāvērtē saņemtais *de minimis* atbalsts viena vienota uzņēmuma līmenī.
4. Par atbalsta piešķiršanas dienu tiek uzskatīta diena, kad ir stājies spēkā noslēgtais Līgums.
5. *De minimis* atbalsta uzskaiti Pašvaldība veic saskaņā ar MK noteikumiem Nr.715 par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
6. Lēmumu par *de minimis* atbalsta piešķiršanu pieņem atbilstoši Komisijas regulas Nr.1407/2013 7. panta 4. punktam un 8. pantam.
7. Atbalstu šīs programmas ietvaros nevar apvienot ar citu *de minimis* atbalstuvai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.

**XII.**   **Noslēguma jautājums**

1. Persona, kura konkursa uzvarētāja vārdā paraksta Līgumu, ir personīgi un materiāli atbildīga par piešķirto finanšu līdzekļu izlietojumu saskaņā ar plānoto izmaksu tāmi.

Limbažu novada pašvaldības

Domes priekšsēdētāja 1.vietnieks M. Beļaunieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**Pielikums Nr.1**

konkursa „Atbalsts komercdarbības uzsākšanai

Limbažu novadā 2023.gadā”

23.03.2023. nolikumam

**Konkursa „Atbalsts komercdarbības uzsākšanai**

**Limbažu novadā 2023.gadā”**

**PIETEIKUMA**

**veidlapa**

|  |
| --- |
| **Informācija par iesniedzēju** |
| Vārds, Uzvārds |  |
| Personas kods |  |
| Deklarētās dzīvesvietas adrese |  |
| Tālrunis |  |
| E-pasts |  |
| De minimis sistēmas veidlapas ID nr. |  |

|  |
| --- |
| **Informācija par plānoto komersantu – komersanta veids** |
| Sabiedrība ar ierobežotu atbildību |  |
| Individuālais komersants |  |
| Cits ( norādīt) |  |

**Klāt pie Pieteikuma veidlapas pievienots pretendenta dzīves un darba apraksts – CV**

**Parakstot šo pieteikumu apliecinu, ka:**

* visi nolikumā un tā pielikumos minētie noteikumi ir skaidri saprotami un iesniedzot šo pieteikumu tiem piekrītu;
* šobrīd neesmu īpašnieks vai līdzīpašnieks jau esošam uzņēmumam kādā no uzskaitītajām uzņēmējdarbības formām – akciju sabiedrība, sabiedrība ar ierobežotu atbildību, pilnsabiedrība, komandītsabiedrība, kooperatīvā sabiedrība, individuālais (ģimenes) uzņēmums, zemnieka vai zvejnieka saimniecība, individuālais komersants;
* atbilstu visām konkursa nolikuma prasībām un gan pieteikumā, gan pielikumos iekļautā informācija atbilst patiesībai un ir spēkā esoša;
* saimniecisko darbību veikšu Limbažu novada administratīvajā teritorijā;
* šobrīd neesmu darba tiesiskajās attiecībās ar Limbažu novada pašvaldību.

**Piekrītu savu personas datu apstrādei un to izmantošanai publicitātei saistībā ar konkursa norisi un rezultātu paziņošanu.**

Vārds, uzvārds

Datums, Vieta Paraksts

***Pretendenta personas datu apstrādes pārzinis*** *ir Limbažu novada pašvaldība, reģistrācijas Nr. 90009114631, Rīgas iela 16, Limbaži, Limbažu novads, LV-4000. Limbažu novada pašvaldības datu aizsardzības speciālists.*

***Pretendentu personas datu apstrādes mērķis:*** *nodrošināt konkursa atlases procesu nolikumā noteiktajā kārtībā un izvērtēt attiecīgo pretendentu atbilstību nolikuma prasībām.*

***Pretendentu datu apstrādes tiesiskais pamats:*** *pretendenta informācijas un datu iesniegšana uzskatāma par pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā.*

1. **Komercdarbības projekta apraksts**

|  |
| --- |
| **1. Īss paredzētās komercdarbības apraksts** |
|  |

|  |
| --- |
| **2. Projekta mērķis(-i)** |
|  |

|  |
| --- |
| **3. Esošās situācijas apraksts** |
| *(Kāpēc esošā tirgus situācija prasa jaunus risinājumus)* |
|  |

|  |
| --- |
| **4. Produktu/ pakalpojumu apraksts** |
| *(Piedāvātās iespējas, cena, cenu veidošanas princips, salīdzinājums ar konkurentiem, izaugsmes iespējas)* |
|  |

|  |
| --- |
| **5. Īstenošanas vieta** |
| *(Aprakstīt vietu, kur tiks veikta saimnieciskā darbība)* |
|  |

|  |
| --- |
| **6. Piegādātāju apraksts** |
| *(Aprakstīt nepieciešamo preču/pakalpojumu piegādātājus, cenu aptaujas rezultāts, pieredze)* |
|  |

|  |
| --- |
| **7. Noieta tirgus analīze** |
| *(Esošā tirgus izpēte, apraksts, klienti, konkurenti)* |
|  |

|  |
| --- |
| **8. Pārdošanas plāns** |
| *(Plānotā produkta/pakalpojuma virzība, reklāma)* |
|  |

|  |
| --- |
| **9. Darbinieki** |
| *(Plānoto darbinieku skaits, to funkcijas)* |
|  |

|  |
| --- |
| **10. Esošas iestrādnes veiksmīgai projekta īstenošanai** |
|  |

|  |
| --- |
| **11. Iespējamie riski un to novēršanas veidi** |
| **Riska veids** | **Riska rašanās iespējas** | **Sekas** | **Pasākumi riska novēršanai un /vai mazināšanai** |
| **Finanšu riski** |  |  |  |
| **Vadības un personāla riski** |  |  |  |
| **Juridiskie riski** |  |  |  |
| **Īstenošanas riski** |  |  |  |
| **Informācijas riski** |  |  |  |
| **Citi riski** |  |  |  |

|  |
| --- |
| **12. Esošas iestrādnes veiksmīgai projekta īstenošanai un attīstībai** |
|  |

|  |
| --- |
| **13. Vizuālie uzskates materiāli** |
| *(Norādīt, ja konkursa pieteikumam ir pievienots fizisks paraugs.)* |

1. **Komercdarbības projekta finansiālās daļas apraksts**

|  |
| --- |
| **1. Plānotās komercdarbības projekta ieviešanas termiņi** |
| **Nr.****p.k.** | **Produkta/pakalpojuma nosaukums** | **Laika posms** |
| **No**Mēnesis/gads | **Līdz**Mēnesis/gads |
| 1. |  |  |  |
|  |
| 2. |  |  |  |
|  |
| 3. |  |  |  |
|  |
| (…) |  |  |  |
|  |
| **2. Plānoto izmaksu tāme** |
| **Komercdarbības projekta izmaksu pozīcijas** | **Izmaksas ar PVN (EUR)** |
| ATBALSTĀMĀS IZMAKSAS |  |
| 1. |  |
| 2. |  |
| 3. |  |
| (…) |  |
| **I. Kopējās komercdarbības projekta atbalstāmās izmaksas** |  |
| NEATBALSTĀMĀS IZMAKSAS |  |
| **1.** |  |
| **2.** |  |
| **3.** |  |
| **(…)** |  |
| **II. Kopējās komercdarbības projekta neatbalstāmās izmaksas** |  |
| **III. Kopējās komercdarbības projekta izmaksas (I+II)** |  |

|  |
| --- |
| **3. Finansēšanas plāns** |
| **Finanšu avots** | **Kopsumma (EUR)** | **Procentdaļa (%)** |
| Privātie līdzekļi |  |  |
| Pašvaldības finansējums |  |  |
| Kredīts bankā |  |  |
| Cits |  |  |
| KOPĀ |  | 100 % |

|  |
| --- |
| **2. Naudas plūsmas aprēķins (detalizēts pa mēnešiem – vismaz 3 gadiem Microsoft Excel faila formātā)** |
|  |

|  |  |
| --- | --- |
|  |  |
| **NAUDAS PLŪSMAS APRĒĶINS**(3 gadiem, 1.gadā pa mēnešiem, 2.un 3. gadā pa ceturkšņiem) |
| Gads | **20\_\_\_. gads** |
|  | KopāEUR | 1. ceturksnis
 | 1. ceturksnis
 | 1. ceturksnis
 | 1. ceturksnis
 |
| 1 | 2 | 3 | Kopā | 4 | 5 | 6 | Kopā | 7 | 8 | 9 | Kopā | 10 | 11 | 12 | Kopā |  |
| **Naudas atlikums mēneša sākumā** |  | 0 |  |  |  |  |  |  |  |  |  |  |  |  |  |  |  |  |
| **1. Ieņēmumi** |  |  |  |  |  |  |  |  |  |  |  |  |  |  |  |  |  |  |
| 1.1.Ieņēmumi no pamatdarbības produkcijas un pakalpojumu pārdošanas |  |  |  |  |  |  |  |  |  |  |  |  |  |  |  |  |  |  |
| 1.2. Konkursa grants |  |  |  |  |  |  |  |  |  |  |  |  |  |  |  |  |  |  |
| 1.3. Kredīts |  |  |  |  |  |  |  |  |  |  |  |  |  |  |  |  |  |  |
| 1.4. Privātie naudas līdzekļi |  |  |  |  |  |  |  |  |  |  |  |  |  |  |  |  |  |  |
| 1.5. Citi naudas līdzekļi |  |  |  |  |  |  |  |  |  |  |  |  |  |  |  |  |  |  |
| **Kopējie ieņēmumi** |  |  |  |  |  |  |  |  |  |  |  |  |  |  |  |  |  |  |
| **2. Ieguldījumi pamatlīdzekļos** |  |  |  |  |  |  |  |  |  |  |  |  |  |  |  |  |  |  |
| **3. Pārdotās produkcijas ražošanas izmaksas** |  |  |  |  |  |  |  |  |  |  |  |  |  |  |  |  |  |  |
| 3.1. Izejmateriālu, preču izdevumi |  |  |  |  |  |  |  |  |  |  |  |  |  |  |  |  |  |  |
| 3.2.Preču iepakojuma izmaksas |  |  |  |  |  |  |  |  |  |  |  |  |  |  |  |  |  |  |
| 3.3. Citi ar izejmateriāliem saistīti izdevumi (transports u.c. ) |  |  |  |  |  |  |  |  |  |  |  |  |  |  |  |  |  |  |
| **4. Pārdošanas (realizācijas) izmaksas** |  |  |  |  |  |  |  |  |  |  |  |  |  |  |  |  |  |  |
| **5. Reklāmas izmaksas** |  |  |  |  |  |  |  |  |  |  |  |  |  |  |  |  |  |  |
| **6. Sakaru izmaksas (telefons, internets u.c.)** |  |  |  |  |  |  |  |  |  |  |  |  |  |  |  |  |  |  |
| **7. Transporta izmaksas** |  |  |  |  |  |  |  |  |  |  |  |  |  |  |  |  |  |  |
| **8. Telpu īre** |  |  |  |  |  |  |  |  |  |  |  |  |  |  |  |  |  |  |
| **9. Komunālie maksājumi (ūdens, elektrība, apkure)** |  |  |  |  |  |  |  |  |  |  |  |  |  |  |  |  |  |  |
| **10. Kancelejas izmaksas** |  |  |  |  |  |  |  |  |  |  |  |  |  |  |  |  |  |  |
| **11. Ārējie pakalpojumi (grāmatvedība, jurists u.c.)** |  |  |  |  |  |  |  |  |  |  |  |  |  |  |  |  |  |  |
| **12. Procentu maksājumi** |  |  |  |  |  |  |  |  |  |  |  |  |  |  |  |  |  |  |
| **13. Darbinieku algas (bruto)** |  |  |  |  |  |  |  |  |  |  |  |  |  |  |  |  |  |  |
| **14. Nodokļi** |  |  |  |  |  |  |  |  |  |  |  |  |  |  |  |  |  |  |
| 14.1.Darba devēja VSAOI |  |  |  |  |  |  |  |  |  |  |  |  |  |  |  |  |  |  |
| 14.2. Uzņēmuma ienākuma nodoklis |  |  |  |  |  |  |  |  |  |  |  |  |  |  |  |  |  |  |
| 14.3. Pārējie nodokļi |  |  |  |  |  |  |  |  |  |  |  |  |  |  |  |  |  |  |
| **15. Citi izdevumi** |  |  |  |  |  |  |  |  |  |  |  |  |  |  |  |  |  |  |
| **Kopējie izdevumi** |  |  |  |  |  |  |  |  |  |  |  |  |  |  |  |  |  |  |
| **Naudas līdzekļu atlikums (naudas atlikums mēneša sākumā + ieņēmumi- izdevumi)** |  |  |  |  |  |  |  |  |  |  |  |  |  |  |  |  |  |  |

**Pielikums Nr.2**

konkursa „Atbalsts komercdarbības uzsākšanai

Limbažu novadā 2023.gadā”

23.03.2023. nolikumam

**Līgums Nr. \_\_\_\_\_\_\_**

Par finansējuma piešķiršanu

Limbažos, 2023.gada \_\_.\_\_\_\_\_\_\_\_\_\_

 **Limbažu novada pašvaldība**, reģ. Nr.90009114631, juridiskā adrese Rīgas iela 16, Limbaži, Limbažu novads, turpmāk tekstā - Pašvaldība, tās domes priekšsēdētāja Dagņa Strauberga personā, kurš rīkojas uz pašvaldības nolikuma pamata, no vienas puses, un

 **Vārds, Uzvārds,** personas kods \_\_\_\_\_\_\_\_\_\_\_\_\_\_\_, turpmāk tekstā – Atbalsta saņēmējs, no otras puses, turpmāk abas kopā – Puses, saskaņā ar 2023.gada \_\_.\_\_\_\_\_\_\_\_\_\_\_ Limbažu novada domes lēmumu Nr. \_\_ “\_\_\_\_\_\_\_\_\_\_\_\_\_\_\_\_\_-” (Limbažu novada domes sēdes protokols Nr.\_\_, \_\_.§), noslēdz līgumu (turpmāk – Līgums) par sekojošo:

1. **Līguma mērķis**

Līguma mērķis ir sniegt atbalstu Atbalsta saņēmējam Limbažu novada pašvaldības izsludinātā konkursa „Atbalsts komercdarbības uzsākšanai Limbažu novadā 2023.gadā” ietvaros atbalstāmā projekta – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ realizācijai un komercdarbības uzsākšanai Limbažu novadā.

1. **Līguma priekšmets**

2.1. Puses konstatē, ka Atbalsta saņēmējs ir izveidojis un ierakstījis komercreģistrā sabiedrību ar ierobežotu atbildību/individuālo komersantu „\_\_\_\_\_\_\_\_\_\_”, vienotais reģistrācijas numurs \_\_\_\_\_\_\_\_\_\_\_, turpmāk tekstā – Uzņēmums.

2.2. Pašvaldība piešķir Atbalsta saņēmējam finansējumu EUR \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_ eiro) projekta - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – atbalsta finansējums, atbilstoši Atbalsta saņēmēja iesniegtajam pieteikumam konkursā, saskaņā ar konkursa „Atbalsts komercdarbības uzsākšanai Limbažu novadā 2023.gadā” nolikumu (apstiprināts ar Limbažu novada domes \_\_.\_\_.2023. sēdes lēmumu Nr.\_\_, protokols Nr.\_\_, \_\_.§), turpmāk tekstā – Nolikums, un plānoto izmaksu tāmi (Līguma pielikums Nr. 1).

2.3. Atbalstu Pašvaldība piešķir Atbalsta saņēmējam šādā kārtībā :

2.3.1. 60% no plānotā atbalsta finansējuma līdzekļiem, kas ir EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_ eiro), Pašvaldība izmaksā Atbalsta saņēmējam kā avansa maksājumu projekta realizācijai, 3 (trīs) darba dienu laikā pēc Līguma abpusējas parakstīšanas un informācijas par komersanta reģistrācijas saņemšanas;

2.3.2. atlikušo atbalsta finansējuma summu, 40% no plānotā atbalsta finansējuma līdzekļiem, kas nepārsniedz EUR \_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_ eiro), Pašvaldība izmaksā Atbalsta saņēmējam divu nedēļu laikā pēc atskaites iesniegšanas par avansa summas izlietojumu.

2.4. Pašvaldībai ir tiesības samazināt Līguma 2.3.2.punktā noteikto piešķiramo finanšu līdzekļu apjomu, ja tiek konstatēts, ka Pašvaldībai iesniegtajos attaisnojuma dokumentos iekļautās summas nepamatoti pārsniedz tirgus cenas vai attaisnojuma dokumentos iekļautās summas ir mazākas nekā piešķirtais finansējums.

2.5. Saskaņā ar Nolikumu, finansējums tiek izsniegts bankas pārskaitījuma veidā, uz Līgumā norādīto Atbalsta saņēmēja bankas norēķinu kontu: \_\_\_\_\_\_\_\_\_\_\_\_\_\_\_\_\_\_\_\_, kurš atvērts uz SIA/IK „\_\_\_\_\_\_\_\_\_\_\_\_”, vienotais reģistrācijas numurs \_\_\_\_\_\_\_\_\_\_\_\_, vārda akciju sabiedrībā „\_\_\_\_\_\_\_\_\_\_\_\_”.

2.6. Ja Atbalsta saņēmējs darbojas arī nozarēs, kas minētas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk - regula Nr.1407/2013) 1.panta 1.punkta “a”, “b” un “c” apakšpunktā, tad tas nodrošina šo nozaru darbību vai izmaksu nošķiršanu no tām darbībām, kurām piešķirts de minimis atbalsts saskaņā ar regulu Nr.1407/2013, nodrošinot, ka darbības minētajās nozarēs negūst labumu no piešķirtā de minimis atbalsta.

1. **Atbalsta saņēmēja pienākumi un atbildība**

3.1 .Atbalsta saņēmējam ir pienākums komercdarbības projekta īstenošanu uzsākt viena mēneša laikā pēc Līguma noslēgšanas;

3.2. Atbalsta saņēmējam papildus jāiegulda projekta īstenošanā ne mazāk kā 10 % (desmit procenti) no Pašvaldības atbalsta finansējuma kopsummas;

3.2.1. Atbalsta saņēmējam ir pienākums iesniegt atskaites (Par Pašvaldības granta izlietojumu un Atbalsta saņēmēja ieguldījumu projekta īstenošanā) Pašvaldībai par kopējo summu ne mazāku kā EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_eiro);

3.3. Atbalsta saņēmējam ir obligāts pienākums, pirmajā pilnajā darbība gadā sasniegt neto apgrozījumu ne mazāk kā 50 procentus no saņemtā finansējuma apmēra un ar katru nākamo darbības gadu palielināt neto apgrozījumu ne mazāk kā par 10 % (desmit procentiem);

3.4. Atbalsta saņēmējs atbild par atbalsta finansējuma ieguldījumu reģistrētā Uzņēmuma aktīvos un realizē komercdarbību saskaņā ar iesniegtā projekta biznesa ideju;

3.5. Atbalsta saņēmējam ir pienākums:

3.5.1. reizi ceturksnī ne vēlāk kā līdz attiecīgā ceturkšņa trešā mēneša 15.datumam iesniegt Pašvaldībai attaisnojuma dokumentu kopijas, kas apliecina piešķirto finanšu līdzekļu izlietojumu plānotajiem mērķiem un iesniegtajai plānoto izmaksu tāmei (Līguma pielikums Nr.1);

3.5.2. pirmo atskaiti par projekta realizāciju un attaisnojuma dokumentu kopijas, kas apliecina piešķirto finanšu līdzekļu izlietojumu plānotajiem mērķiem un izmaksu tāmei, iesniegt Pašvaldībai ne vēlāk kā līdz 2023.gada 15.decembrim.

3.5.3. nodrošināt Pašvaldībai iespējas veikt uzraudzību un kontroli Atbalsta saņēmēja darbības vietā līdz 2026. gada 31.decembrim, nodrošinot Pašvaldības prasību izpildi saistībā ar pārbaudi par komercdarbības norisi un brīvu piekļūšanu ar atbalsta saņemšanu saistītiem dokumentiem, materiālām vērtībām un informācijai.

3.5.4. Līguma darbības laikā rakstveidā paziņot Pašvaldībai par izmaiņām Atbalsta saņēmēja pamatdatos (kontaktinformācija, juridiskā adrese u.c.) 3 (trīs) darba dienu laikā pēc to maiņas;

3.5.5. pēc Pašvaldības pieprasījuma rakstveidā iesniegt citu pieprasīto informāciju, saistībā ar projekta realizācijas gaitu un finanšu līdzekļu izlietojumu.

3.5.6. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī veikt citu Līgumā paredzētu pienākumu un saistību izpildi.

3.5.7. atmaksāt piešķirtos finanšu līdzekļus Pašvaldībai 20 (divdesmit) darba dienu laikā pēc attiecīga Pašvaldības pieprasījuma saņemšanas, ja ir notikusi atbalsta finansējuma nepamatota izlietošana ar projekta īstenošanu nesaistītiem mērķiem vai nav iesniegti izdevumus attaisnojoši dokumenti atbilstoši līgumam.

3.6. Atbalsta saņēmējs, saņemto *de minimis* atbalstu nevar apvienot ar citu *de minimis* atbalstuvai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.

1. **Līguma grozījumi**

4.1. Grozījumus Līgumā var veikt tikai Pusēm savstarpēji vienojoties.

4.2. Līguma grozījumi noformējami rakstveidā (izņemot Līguma 3.5.4.punktā minēto gadījumu) un stājas spēkā, kad Atbalsta saņēmējs un Pašvaldība tos abpusēji parakstījuši. Visi grozījumi tiek pievienoti Līgumam un kļūst par Līguma neatņemamu sastāvdaļu.

4.3.Atbalsta saņēmēja rakstisks paziņojums par izmaiņām Uzņēmuma pamatdatos (kontaktinformācija, tostarp, bet ne tikai, kontaktpersonas maiņa, atbildīgās amatpersonas maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža Pašvaldībā.

1. **Dokumentu glabāšana**

5.1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu.

5.2. Atbalsta saņēmējs datus par saņemto de minimis atbalstu, t.sk. uzskaites veidlapu par sniedzamo informāciju de minimis atbalsta piešķiršanai un uzskaites veidlapu par de minimis atbalsta piešķiršanu, glabā 10 (desmit) gadus no dienas, kad tam ir piešķirts de minimis atbalsts.

1. **Informācijas apmaiņa**

6.1. Jebkura Pusēm saistošas informācijas apmaiņa sakarā ar Līgumu ir veicama rakstiski un nosūtāma vēstulē pa pastu kā vienkāršs pasta sūtījums uz Līgumā norādītajām adresēm vai elektroniski uz sekojošām e-pasta adresēm:

6.1.1. Pašvaldības e-pasta adrese: pasts@limbazunovads.lv;

6.1.2. Atbalsta saņēmēja e-pasta adrese: \_\_\_\_\_\_\_\_\_\_\_\_@\_\_\_\_\_\_\_\_\_

6.2. Paziņojumi, kas nosūtīti no Līguma 6.1.1. un 6.1.2.punktā minētajām elektroniskajām adresēm, ir saistoši Pusēm bez paraksta.

6.3. Uzskatāms, ka Puse ir saņēmusi attiecīgo paziņojumu ne vēlāk kā 7 (septītajā) dienā pēc tā nosūtīšanas dienas, ja paziņojums tiek sūtīts pa pastu, vai nākamajā darba dienā, ja paziņojums tiek sūtīts uz e-pastu.

1. **Līguma darbības termiņš un Līguma izbeigšana**

7.1. Līgums stājas spēkā pēc tā abpusējas parakstīšanas. Līgums ir spēkā līdz Līgumā noteikto saistību pilnīgai izpildei.

7.2. Pašvaldība var vienpusēji izbeigt Līgumu, par to nekavējoties rakstiski informējot Atbalsta saņēmēju, ja izpildās, kaut viens no zemāk minētajiem nosacījumiem:

7.2.1. Atbalsta saņēmējs nav izpildījis Līguma saistības noteiktajā laikā un apjomā vai noteiktajā termiņā nav iesniedzis Pašvaldībai pieprasītos dokumentus;

7.2.2. Atbalsta saņēmējs sniedzis nepatiesu informāciju Pašvaldībai, saistībā ar Līgumu vai projekta īstenošanu;

7.2.3. Atbalsta saņēmēja reģistrētais Uzņēmums ir pasludināts par maksātnespējīgu, atrodas likvidācijas stadijā, tā saimnieciskā darbība ir apturēta vai pārtraukta vai ir uzsākta Uzņēmuma likvidācija, ir uzlikts arests tā kustamai vai nekustamai mantai vai finanšu līdzekļiem.

7.3. Ja Līgums tiek izbeigts, saskaņā ar Līguma 7.2.1. vai 7.2.2.. punktā minētajiem nosacījumiem Atbalsta saņēmējam ir pienākums atmaksāt piešķirtos finanšu līdzekļus Pašvaldībai 20 (divdesmit) darba dienu laikā pēc attiecīga Pašvaldības pieprasījuma saņemšanas dienas.

1. **Pušu atbildība**

8.1. Nepamatoti izlietotā vai pārmaksātā atbalsta apmēra atmaksāšanas kavējuma gadījumā Pašvaldība var prasīt no Atbalsta saņēmēja nokavējuma procentus 0,1% (nulle, komats, viens procents) apmērā no neatmaksātās summas par katru nokavēto maksājuma dienu, bet ne vairāk kā 10% no nokavētā maksājuma summas.

8.2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

8.3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu Latvijas Republikā spēkā esošo normatīvo aktu prasībām.

8.4. Ja ir pārkāptas šajā nolikumā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, atbalsta saņēmējam ir pienākums atmaksāt Pašvaldībai visu projekta ietvaros saņemto komercdarbības atbalstu kopā ar procentiem no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

1. **Piemērojamās tiesības un strīdu izšķiršana**

9.1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.

9.2. Līgums ir saistošs Pusēm un to tiesību un saistību pārņēmējiem.

9.3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.

1. **Pārējie nosacījumi**

10.1. Kontaktpersonas Līguma izpildē:

10.1.1. Atbalsta saņēmēja kontaktpersona: \_\_\_\_\_\_\_\_, e-pasts: \_\_\_\_\_\_@\_\_\_\_ , tālr.: +371 \_\_\_\_\_\_\_\_\_\_\_;

10.1.2. Pašvaldības kontaktpersona: \_\_\_\_, e-pasts: \_\_\_\_\_\_@\_\_, tālr.: +371 \_\_\_\_\_\_\_\_\_\_\_;

10.2. Līgums ir sastādīts uz \_\_\_\_ (\_\_\_) lapām un parakstīts 2 (divos) identiskos eksemplāros latviešu valodā, no kuriem viens izsniegts Atbalsta saņēmējam, otrs - Pašvaldībai. Abiem eksemplāriem ir vienāds juridiskais spēks.

10.3. Pušu rekvizīti un paraksti :

|  |  |
| --- | --- |
| **PAŠVALDĪBA****Limbažu novada pašvaldība**Rīgas iela 16, LimbažiLimbažu novads, LV-4001Reģ.Nr.90009114631AS SEB bankakods UNLALV2Xkonts LV59UNLA0013013130482\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_D.Straubergs | **atbalsta saņēmējs****Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_**personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SIA/IK „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,vienotais reģ. nr. \_\_\_\_\_\_\_\_\_\_\_\_\_\_\_\_\_\_\_\_\_\_Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods\_\_\_\_\_\_\_\_\_\_\_\_\_\_\_\_\_\_\_\_\_\_konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts |

Pielikums

2023.gada \_\_.\_\_\_\_\_\_ Līguma Nr. \_\_\_\_\_\_\_\_

**Izmaksu tāme**

|  |  |
| --- | --- |
| **Projekta izmaksu pozīcijas** | **Izmaksas****ar PVN****EUR** |
| ATBALSTĀMĀS IZMAKSAS |  |
| 1. \_\_\_\_\_\_\_\_\_\_\_\_\_\_\_\_\_\_\_\_\_\_;
2. \_\_\_\_\_\_\_\_\_\_\_\_\_\_\_\_\_\_\_\_\_\_;
3. \_\_\_\_\_\_\_\_\_\_\_\_\_\_\_\_\_\_\_\_\_\_;
 | 00.0000.0000.0000.0000.00 |
| **KOPĀ** | **00.00** |

Limbažu novada pašvaldības

Domes priekšsēdētājs D.Straubergs

Atbalsta saņēmējs Paraksta atšifrējums

Pielikums

2023.gada \_\_.\_\_\_\_\_\_ Līguma Nr. \_\_\_\_\_\_\_\_

**Finanšu atskaite**

|  |
| --- |
| **PROJEKTA KOPĒJĀS IZMAKSAS** |
| Limbažu novada domes piešķirtais Grants (EUR) | Iztērētā Granta summa (EUR) | Izlietojuma mērķis | Izlietojuma mērķa pamatojums | Atrašanās vieta | Piezīmes |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |
| --- |
| **FINANŠU DOKUMENTU SARAKSTS** |
| Nr. | Par ko veikta apmaksa | Izdevuma rašanās datums | Attaisnojuma dokumenta veids un Nr. | Summa(EUR) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| **Kopā:** |  |

**\*Atskaitei papildus tiek iesniegtas izdevumus apliecinošu dokumentu kopijas** (numerācijai jāatbilst tabulā uzskaitītam) **tikai par Limbažu novada domes piešķirto finansējuma apmēru**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| (datums) | (uzņēmuma vadītāja paraksts, vārds, uzvārds) |

Vieta

**Pielikums Nr.3**

konkursa „Atbalsts komercdarbības uzsākšanai

Limbažu novadā 2023.gadā”

23.03.2023. nolikumam

**Apliecinājums**

komisijas loceklim

Es, apakšā parakstījies, apstiprinu, ka esmu iepazinies ar visu informāciju, kas attiecas uz konkursu **„Atbalsts komercdarbības uzsākšanai Limbažu novadā 2023.gadā”** un apliecinu, ka nav tādu faktu vai apstākļu, kuru dēļ es būtu ieinteresēts kāda pretendenta izvēlē vai darbībā.

Ja vērtēšanas procesā izrādīsies, ka šādi apstākļi eksistē vai ir izveidojušies, es nekavējoties pārtraukšu savu dalību vērtēšanas komisijas darbā.

Būdams vērtēšanas komisijas loceklis, darbošos tikai savu pilnvaru ietvaros, nenonākot interešu konfliktā.

Apņemos līdz konkursa rezultātu paziņošanai neizpaust jebkādu informāciju par pieteikumu vērtēšanas procesu.

Apliecinu, ka visa konfidenciālā un ar iesniegto ideju saturu saistītā informācija, kas nonāks manā rīcībā konkursa laikā, tiks izmantota tikai pieteikumu vērtēšanai un arī pēc konkursa beigām netiks nodota tālāk trešajām personām.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts, vārds, uzvārds)

**Pielikums Nr.4**

konkursa „Atbalsts komercdarbības uzsākšanai

Limbažu novadā 2023.gadā”

23.03.2023. nolikumam

**Konkursa vērtēšanas kritēriji**

|  |  |  |
| --- | --- | --- |
| **Nr.** | **Kritērijs** | **Punktu skaits** |
| Maksimāli piešķiramais | Komisijas piešķirtais |
| 1. | Komercdarbības idejas oriģinalitātes novērtējums | **10** |  |
| 2. | Komercdarbības plāna novērtējums | **10** |  |
| 3. | Pašieguldījums projekta īstenošanā | **10**  |  |
| 4. | Produkts/ pakalpojums (izaugsmes iespēja, cenu politika, tehnoloģiskie risinājumi, novitāte, dzīvotspēja, radīta jauna darba vieta) | **20** |  |
| 5. | Plānotais finanšu stāvoklis (ieņēmumu ticamība, izmaksu sabalansētība un nepieciešamība) | **10** |  |
| 6. | Papildus piesaistītais finansējums projekta īstenošanai, obligātā prasība ne mazāk kā 10 procenti no pašvaldības atbalsta finansējuma kopsummas | **10**  |  |
| 7. | Idejas atbilstība sociālās uzņēmējdarbības kritērijiem-  t.i., piedāvā risinājumu dažādām sociālām problēmām. Piemēram, sociālās atstumtības riskam pakļauto iedzīvotāju grupu nodarbinātībai, sociālo pakalpojumu sniegšanai, iekļaujošas pilsoniskas sabiedrības veidošanai, izglītības veicināšanai, atbalstam zinātnei, vides aizsardzībai un saglabāšanai, dzīvnieku aizsardzībai, kultūras daudzveidības nodrošināšanai. | **10**  |  |
| 8. | Komercdarbību uzsāk pretendents vecumā no 18-30 gadiem | **20**  |  |
|  | **Kopā:** | **100**  |  |

|  |
| --- |
| **Piezīmes, ieteikumi:** |
|  |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts, vārds, uzvārds)